लंदन, सिंगापुर में कार्यालय खोलेगा येस बैंक | Badalta Hindustan
Home ताज़ा खबर लंदन, सिंगापुर में कार्यालय खोलेगा येस बैंक
निजी क्षेत्र के येस बैंक को सिंगापुर और लंदन में प्रतिनिधि कार्यालय खोलने की अनुमति भारतीय रिजर्व बैंक से मिल गई है। इससे बैंक इन जगहों पर भारतीय समुदाय के कारोबार और अंतरराष्ट्रीय व्यापार में मदद करने पाएगा। बैंक ने लंदन और सिंगापुर में प्रतिनिधि कार्यालय खोलने की घोषणा ऐसे समय में की गई है जबकि पंजाब नैशनल बैंक में करीब 13,000 करोड़ रुपये की धोखाधड़ी का मामला सामने आने के बाद अधिकतर सरकारी बैंक अपने विदेश कारोबार की समीक्षा कर रहे हैं।धोखाधड़ी का मामला सामने आने के बाद सरकार ने सार्वजनिक क्षेत्र के बैंकों को अपनी विदेशी शाखाओं को बंद करने या उनका एकीकरण करने का निर्देश दिया है। वहीं रिजर्व बैंक ने ऋण गारंटी पत्र (लेटर ऑफ अंडरटेकिंग) को प्रतिबंधित कर दिया है। बैंक के बयान में कहा गया है कि येस बैंक की अंतरराष्ट्रीय मौजूदगी में यह नए अध्याय होंगे।
इससे पहले बैंक का एक प्रतिनिधि कार्यालय आबूधाबी में और एक शाखा गांधीनगर की गिफ्ट सिटी में अंतरराष्ट्रीय वित्तीय सेवा केंद्र में भी है। बैंक के प्रबंध निदेशक और मुख्य कार्यकारी राणा कपूर ने कहा, ‘यह हमें प्रवासी भारतीय समुदाय के लिए हमारी वित्तीय सेवाओं को विविधीकृत और विस्तारित करने में मदद करेगा।’
Previous articleतेजस्वी यादव पर चार्जशीट मामले पर दिल्ली की पटियाला कोर्ट ने सीबीआई को लगाई जमकर फटकार।
Next articleराष्ट्रीय जनता दल के महिला प्रकोष्ठ दिल्ली ने दिया राबड़ी को बधाई.
हम जब तक कुर्सी पर हैं, शराब पीने-पिलाने वालों को छोड़ेंगे...
डर के साए में पावर के पीछे चली ट्रेनें, कई गाड़ियां...